त्यहीँ पुगेपछि झापामै हुर्केका र शान्ति निर्माणमा विशेषज्ञता हासिल गरेका सहयात्री तुलसी नेपालले एउटा कहानी सुनाउनु भयो । नक्शलवादी आन्दोलनका प्रमुख चारु मजुमदार नेपालमा पनि यस्तै आन्दोलनका लागि प्रशिक्षित गर्न आएछन् । यस्तो आन्दोलनका लागि तयार हुँदै गरेका नेपालका नवप्रवेशी कम्युनिष्ट कार्यकर्ताहरुले आन्दोलन कसरी जारी राख्ने भन्ने प्रश्न गरेछन् । मजुमदारले भनेछन् कत्ल कर्ते जाओ । अनि शुरु भएको रे नेपालमा पनि कत्ल गर्ने झापा आन्दोलन । थाहा छैन यो कति सत्य हो तर जनतामा चेतना जगाउनेतर्फ कुनै प्रयास नै नगरी व्यक्तिहत्या शुरु गरिएको झापा आन्दोलनको पृष्ठभुमी हेर्दा होइन भन्न सकिन्न कि!
